Publication: Magyar Közlöny
Issue: MK-1999-73 (Year: 1999, Number: 73)
Era: 1990-2004
Section: a 9/1999. (VIII. 18.) KöM rendelethez
Paragraph Index: 113

3. A feladatcsoportokban foglalt feladatok gyakorlati követelményei Alkalmazás szintjén: — a környezetvédelmi és ipari vízgazdálkodási ismereteire alapozva legyen képes az üzem környezetvédelmének irányítására, racionalizálási javaslatok készítésére, — a vonatkozó környezet- és természetvédelmi jogszabályokból, rendeletekből, előírásokból és határértékekből, valamint a szennyezőanyag kibocsátására vonatkozó mérési eredményekből legyen képes adatbázist létesíteni, kezelni, folyamatosan bővíteni, és az adatfeldolgozáshoz, adatszolgáltatáshoz számítógépet alkalmazni, — tudjon műszaki rajzot készíteni és olvasni, — rendelkezzen olyan problémafelismerési készséggel, döntési képességgel, mely lehetővé teszi a berendezések üzemeltetésénél a gyors hibaelhárítást, — önállóan tudjon mintát venni, tartósítani, illetve előkészíteni, tájékozódó (gyors méréseket végrehajtani, valamint emisszió- és zajméréseket elvégezni, illetve megszervezni), — a szennyezőanyagok minőségi és mennyiségi ellenőrző vizsgálata eredményeinek elemzése alapján, a technológia ismeretében és a mért adatok birtokában legyen képes a kiugró hibákat felismerni és megítélni, — önállóan tudja alkalmazni ismereteit az üzemi vízhasználat ellenőrzésében, önállóan tudjon veszély vagy egyéb rendellenesség esetében beavatkozni, — a vizsgálati adatok értékelése alapján legyen képes gyors, rövid, illetve hosszú távú cselekvési tervek kidolgozásában részt venni, és azok végrehajtását irányítani, ellenőrizni, — legyen képes közreműködni az üzemmenetellel kapcsolatos belső környezetvédelmi előírások kidolgozásában, a dolgozók oktatásának megszervezésében, és az előírások betartásának ellenőrzésében, — a munkaterületre vonatkozó jogszabályok, szakigazgatási előírások ismeretében legyen képes kapcsolatot tartani a környezet- és természetvédelmi, valamint vízügyi hatóságokkal és a területileg illetékes polgármesteri hivatallal. IV. A szakképesítés vizsgáztatási követelményei Vizsgára az jelentkezhet, aki az elméleti és gyakorlati szakképzésben részt vett, a tantervi követelményeket és a „Vízgazdálkodási rendszerek tervezése” gyakorlatát teljesítette, szakdolgozatát elkészítette és az előírt határidőre beadta.

Source: https://magyarkozlony.hu/hivatalos-lapok/d6b483ac1074983c7cf9c75d99b2460397f7a064/dokumentumok/ef0ce244f9e65011ae4fbc01acb64363939646b2/letoltes